סקר שהקיף כמעט 500 נשאלים מברר מה הכי מעצבן אותנו במצגות ה- PowerPoint ותוצאותיו מעידים כיצד שימוש במצגות מחבל בתהליכי למידה:

הכי מעצבן: 67.8% מהנשאלים מתעצבנים מכך ש**המרצה מקריא את השקפים**.

במקום השני: 51.6% מתעצבנים מכך שהמצגת כוללת **משפטים טקסטואליים שלמים**.

במקום השלישי: 49.3% מתעצבנים מכך ש**הפונט (גופן) קטן מדי**

ו- 33.6% מתעצבנים מכך ש**הרכיבים הויזואליים מורכבים מדי** ולכן לא משרתים את תהליך הלמידה

בהתייחסויות השונות של המשיבים בסקר בלט התסכול מכך שהמציגים בונים מצגת כמו מסמך, וככל שיש יותר טקסט כך גם גובר הצורך שלהם להקריא את השקפים, מה שמחמיר את המצב.

התייחסות מענינת נוספת נוגעת למנהלים שמבקשים מצגות כמה שיותר קצרות. מנהלים מוטרדים יותר ממספר השקפים מאשר מהתוכן שלהם, כיוון שאיש לא רוצה לוותר על התוכן, מצופפים את התוכן בפחות שקפים.  
כתוצאה מכך נוצרות מצגות עם כל כך הרבה מידע, שאין אפשרות לצופה לדעת במה להתמקד בכל שקף.